ચેનલના એડિટર રજત શર્માએ પુછેલા એક પ્રશ્નના પ્રત્યુત્તરમાં અમિતભાઇએ જણાવ્યું હતું કે, જીએસટી અંગે વેપારીઓને પડતી હાલાકી સંદર્ભે કેન્દ્ર સરકારે ફીડબેક મેળવ્યા હતા, એક સમિતિએ દેશના તમામ વર્ગના વેપારીઓ, લઘુ ઉદ્યોગના પ્રતિનિધિઓ, કોન્ટ્રાકટરો તથા કોર્પોરેટ ગૃહો સાથે તેઓની સમસ્યા અંગે ચર્ચા કરી હતી અને મહદઅંશે આ સમસ્યાઓ ઉકેલવા માટેની જાહેરાતો ગત સપ્તાહે મળેલી જીએસટી કાઉન્સિલની બેઠક બાદ કરાઇ હતી. હજુ ત્રણ ચાર પડતર મુખ્ય માગણીઓ અંગે રજૂઆતો મળી છે એ અંગેનો નિર્ણય સંભવતઃ આગામી ૧૯-૨૦ ઓકટોબરના રોજ મળનારી સમિતિની બેઠકમાં લેવાશે.